Úradný vestník L 127 , 14/05/2002 S. 0003 - 0005



Nariadenie Komisie (ES) č. 786/2002 z 13. mája 2002, ktorým sa mení a dopĺňa nariadenie Rady (ES) č. 747/2001 o colných kvótach a referenčných množstvách spoločenstva pre určité poľnohospodárske výrobky pochádzajúce z Jordánska KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 747/2001 z 9. apríla 2001, ktorým sa ustanovuje riadenie colných kvót spoločenstva a referenčných množstiev na výrobky, na ktoré možno uplatniť preferencie z titulu dohôd s niektorými stredozemskými krajinami a ktorým sa rušia nariadenia (ES) č. 1981/94 a (ES) č. 934/95 [1], a najmä na jeho článok 5, Keďže: (1) V Eurostredozemskej dohode, ktorou sa ustanovuje združenie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej [2], ďalej len "dohoda", sa v rámci colných kvót spoločenstva pri dovoze do spoločenstva udelili colné koncesie na niektoré poľnohospodárske výrobky s pôvodom v Jordánsku. (2) Pri dovoze do spoločenstva dohoda ustanovuje výnimky z cla na neohraničené množstvá na niektoré uhorky a melóny, na ktoré sa v rámci referenčného množstva uplatňujú colné koncesie podľa dodatočného protokolu k dohode o spolupráci medzi Európskym hospodárskym spoločenstvom a Jordánskym hášimovským kráľovstvom, schváleného rozhodnutím Rady 87/512/EHS [3]. (3) Na zavedenie colných koncesií ustanovených v dohode je potrebné nahradiť zoznam poľnohospodárskych výrobkov, na ktoré sa uplatňujú colné kvóty, a zrušiť referenčné množstvá na niektoré uhorky a melóny. (4) Podľa dohody by sa mali zvýšiť objemy colných kvót na niektoré výrobky odo dňa účinnosti tejto dohody prostredníctvom štyroch rovnakých ročných čiastok, každá zodpovedajúca 3 % základných objemov uvedených v dohode. (5) Nariadenie (ES) č. 747/2001 by sa preto malo podľa toho zmeniť a doplniť. (6) Opatrenia stanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Príloha V k nariadeniu (ES) č. 747/2001 na nahrádza prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie sa uplatňuje s účinnosťou od 1. mája 2002. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. mája 2002 Za Komisiu Frederik Bolkestein člen Komisie [1] Ú. v. ES L 109, 19.4.2001, s. 2. [2] Zatiaľ neuverejnené v úradnom vestníku. [3] Ú. v. ES L 297, 21.10.1987, s. 18. -------------------------------------------------- PRÍLOHA " PRÍLOHA V JORDÁNSKO Znenie opisu výrobkov je len informatívne, bez ohľadu na pravidlá pre interpretáciu kombinovanej nomenklatúry, pričom preferenčné schémy sa v rámci kontextu tejto prílohy určujú rozsahom číselných znakov KN v podobe, v akej sú v čase prijatia súčasného nariadenia. Ak je pred číselným znakom KN uvedený symbol ex, preferenčná schéma sa určí uplatnením číselného znaku KN spolu s príslušným opisom. Colné kvóty Por. č. | Číselný znak KN | Podpoložka TARIC | Opis tovaru | Obdobie kvóty | Objem kvóty (v tonách) | Colná sadzba v rámci colnej kvóty | 09.1151 | 060240 | Ruže, vrúbľované aj nevrúbľované | Od 1.1. do 31.12. | 100 | Výnimka – bez cla | 09.1152 | 060310 | | Rezané kvety a puky druhov vhodných na kytice alebo na okrasné účely, čerstvé | Od 1.1. do 31.12. | 100 | Výnimka – bez cla | 09.1153 | ex07019050 | | Nové zemiaky, čerstvé alebo chladené | od 1.1 do 31.3. | 1000 | Výnimka – bez cla | 09.1154 | 07051100 | | Hlávkový šalát, obyčajný, čerstvý alebo chladený | Od 1.11. do 31.3. | 200 | Výnimka – bez cla | 09.1155 | 07092000 | | Špargľa, čerstvá alebo chladená | Od 1.10. do 31.3. | 100 | Výnimka – bez cla | 09.1156 | ex08052050 | 07 | Mandarínky, čerstvé | Od 1.1. do 31.12. | 1000 | Výnimka– bez cla | 09.1157 | ex08055010 | 10 | Citróny, čerstvé (Citrus limon, Citrus limonum), | Od 1.1. do 31.12. | 1000 | Výnimka – bez cla | 09.1158 | 08101000 | | Jahody, čerstvé | Od 1.1. do 31.3. | 100 | Výnimka – bez cla | 09.1159 | ex2001 | | Zelenina, ovocie, orechy a iné jedlé časti rastlín pripravené alebo konzervované v octe alebo v kyseline octovej, iné ako výrobky uvedené v podpoložkách20019030,20019040, 20019050 a 20019060 | Od 1.1. do 31.12. | 1000 | Výnimka – bez cla | ex2004 | | Ostatná zelenina pripravená alebo konzervovaná inak ako v octe alebo kyseline octovej, mrazená, iná ako výrobky položky 2006 a iná ako výrobky podpoložiek 20041091 a 20049010 | ex2005 | | Ostatná zelenina pripravená alebo konzervovaná inak ako v octe alebo kyseline octovej, nemrazená, iná ako výrobky položky 2006 a iná ako výrobky podpoložiek 20052010, 20056000 a 20058000 | 09.1161 | 2007 | | Džemy, ovocné želé, lekváre, ovocné alebo orechové pyré a ovocné alebo orechové pasty, pripravené varením, tiež obsahujúce pridaný cukor alebo iné sladidlá | Od 1.1. do 31.12. | 1000 | Výnimka– bez cla | ex2008 | | Ovocie, orechy a ostatné jedlé časti rastlín, inak upravené alebo konzervované, tiež obsahujúce pridaný cukor alebo iné sladidlá alebo alkohol, inde neuvedené ani nezahrnuté, iné ako výrobky uvedené v podpoložkách 20081110, 200840, 200870, 20089100, 20089985 a 20089991 | ex2009 | | Ovocné šťavy (vrátane hroznového muštu) a zeleninové šťavy, nekvasené a neobsahujúce pridaný alkohol, tiež obsahujúce pridaný cukor alebo ostatné sladidlá, iné ako výrobky uvedené v podpoložkách 200911, 20091200, 200919, 20092100, 200929, 200931 a 200939 | 09.1162 | 20029031200290392002909120029099 | | Paradajky pripravené alebo konzervované inak ako v octe alebo v kyseline octovej, iné ako celé alebo pokrájané, s obsahom sušiny najmenej 12 % hmotnosti | Od 1.1. do 31.12. | 4000, s obsahom sušiny 28 až 30 % hmotnosti | Výnimka – bez cla | " --------------------------------------------------